हाथ से चींटियों को मारना चींटियों को बाहर रोके रखना चींटियों को चारा डालकर शिकार बनाना खाद्य स्रोतों को हटाना
चींटी की कॉलोनियां, नियमित रूप से खाद्य स्रोतों की खोज के लिए, एक अकेली चींटी को भेजती हैं। यदि आप अपनी कॉफी टेबल पर एक अकेले चींटी को घूमते हुए देखें, तो इसे घोंसले में जिंदा वापस न जाने दें। यह वापस जाकर अपनी कॉलोनी को बताएगा कि आपने सेब के रस को कहाँ गिराया है। यदि स्काउट-चींटी अपने घोंसले तक वापस पहुँच जाता है और कुछ दोस्तों को वापस लाता है, तो वे सुगंध के अनुसार, एक लाइन में, उसके पीछे-पीछे आएंगे। यदि आप चारा डालकर उनकी प्रतीक्षा करने को तैयार न हों, तो उन सब को जल्दी से मसल कर (squish) मार डालें।   मल्टी-परपज़ क्लीनर या ब्लीच सोल्यूशन को स्प्रे करें, फिर इसे गीले पेपर-टॉवेल से पोछ दें। घोंसले पर छिड़काव प्रभावी हो सकता है, परंतु आप यह सुनिश्चित करना चाहेंगे कि आपने सभी चींटियों को मार दिया है। यदि आप उनकी कॉलोनी का केवल कुछ ही हिस्सा मार पाते हैं, तो आप चींटी की कुछ प्रजातियों को केवल नई कॉलोनीज़ को स्थापित करने के लिए प्रोत्साहित ही कर सकते हैं, जो आखिरकार चींटियों को आपके घर आने से नहीं रोक पाएगा। कम काम वाले समाधान के लिए, उन सभी को वैक्यूम क्लीनर से खींचे। फिर, वैक्यूम क्लीनर के अंदर ही चींटियों को खत्म करने के लिए कुछ टैल्कम पाउडर या डायटमी-मिट्टी को वैक्यूम से खींचे। यह दूसरा कदम महत्वपूर्ण है: सुनिश्चित करें कि चींटियां, वैक्यूम में अपनी यात्रा में जिंदा न बचें। जरूरत हो, तो बस अपने हाथों का या एक नम तौलिये का उपयोग करें। चींटियों को मसल दें या उन्हें हमेशा के लिए मिटा दें। स्काउट्स को खत्म करने के लिए आपको किसी भी फैंसी विधि की आवश्यकता नहीं है। यदि चींटियां चारो ओर हों, तो उन पर थोड़ा सा पानी फेंक दें और उन्हें एक पेपर-टॉवेल से पोछ दें। यदि चींटियां आपके बिस्तर पर हों, तो काफी सारे पेपर-टॉवेल्स और एक कप पानी लें। पानी में टॉवेल्स को डुबोएं। चूँकि, आप एक गीले बिस्तर पर सोना नहीं चाहेंगे इसलिए, सारा अतिरिक्त पानी बाहर निकालने के लिए उन्हें निचोड़ें और फिर उनसे सभी चींटियों को पोछ कर हटा दें।  आवश्यकतानुसार इस प्रक्रिया को दोहराएं। समस्त चींटियों से अपने घर को छुटकारा दिलाने के लिए, आपको इसे कई बार करने की आवश्यकता पड़ सकती है। यदि चींटियों ने आपके घर पर हमला करना जारी रखा है, तो आपको उनके घोंसले पर छापा मारना पड़ेगा। यदि आप घोंसले का पता लगा लेंगे, तो आप उसके भीतर उपस्थित अधिकांश कीड़ों को तुरंत मारने के लिए, उबलते हुए पानी के कई गैलन उसके अंदर डाल सकते हैं। यदि आप नहीं जान पाते कि वे कहां से आ रहे हैं, तो आपका सबसे अच्छा विकल्प उन्हें चारा बनाना ही होगा। चींटियों से छुटकारा पाने का सबसे स्थायी तरीका उनके स्रोत: एंट क्वीन (रानी-चींटी) को नष्ट करना है। रानी-चींटी बड़ी संख्या में चींटियों को जन्म देती है, और वह घोंसले को निर्देश देती है। रानी-चींटी को नष्ट करके, आप चींटियों को तितर-बितर कर सकते हैं। आप घोंसले के केंद्र में रानी-चींटी को पा सकते हैं। यदि संभव हो, तो वापस घोंसले में जाते समय, रास्ते में चींटियों का पीछा करें।  एक एक्स्टर्मिनेटर (exterminator) की सेवा लेने पर विचार करें। यदि चींटी-वर्कर्स के निशान आपके रसोईघर की दीवार में गायब हो जाते हैं, तो आपको पता लगाने में और अधिक मुश्किल होगी। एक एक्स्टर्मिनेटर, आपके लिए यह काम कर सकता है। चूंकि, चींटियां छोटी होती हैं, इसलिए वे आपके निवास में हजारों छोटे दरवाजों को खोज सकती हैं। उनमें से कुछ को तो पहचानना आसान होता है, परंतु दूसरों को केवल तभी देखा जा सकेगा जब उनसे होकर चींटियों की परेड निकलेगी। सबसे पहले, पता लगाएं कि चींटियां घर में कहाँ से प्रवेश कर रही हैं: चींटियों की लाइन को देखते हुए यह पता करें कि वे कहां से प्रवेश कर रहीं हैं और कहाँ से बाहर निकल रही हैं। जहां-जहां उनका प्रवेश द्वार दिखें, उन्हें सिलिकॉन का कॉक (silicone caulk), पुट्टी, गोंद या प्लास्टर का उपयोग करके सील कर दें। अस्थायी तरीकों में पेट्रोलियम जेली या पोस्टर टैक (poster tack) का उपयोग शामिल हो सकते हैं।  यदि आप एक अस्थायी सीलेंट का उपयोग करते हैं, जैसे पोस्टर टैक, तो उसका उपयोग तभी तक करें जब तक आप उस जगह को सील करने का कोई अधिक स्थायी हल नहीं कर पाते हैं। एक कमजोर सामग्री, समय के साथ खराब हो जाएगी, और गैप फिर से खुल जाएगा। खिड़कियों, दरवाजों और दीवारों के चारों ओर विद्यमान गैप्स को बंद करें। ऐसी किसी भी जगह को अवरुद्ध करें जो चींटियों की सेना को गुजरने देती है। यदि आप इसे अच्छी तरह से कर पाएंगे, तो आपके द्वारा किए गए सीलिंग के प्रयास सबसे प्रभावी होंगे। आपके घर के गैप्स को सील करने का एक अतिरिक्त लाभ: अधिक प्रभावी तापमान नियंत्रण, और इस प्रकार ऊर्जा बिल में कमी। इसके अतिरिक्त, बच्चों या पालतू जानवरों के संबंध में, यह सब से कम जोखिम भरे तरीकों में से एक है। यह दरारों को केवल कॉक करने की तुलना में अधिक आक्रामक रणनीति होती है। आप केमिकल्स और पाउडर्स से बाधाओं का निर्माण कर सकते हैं, जो चींटियों को दूर भगाती हैं, यहां तक कि, बेखबर चिटियों को मारती भी हैं। डायटमी-मिट्टी (diatomaceous earth), नमक, और यहां तक कि चींटी मारने के कमर्शियल विषों पर विचार करें। यह चारे के रूप में काम कर सकता है।   डायटमी-मिट्टी एक महीन पाउडर होता है जो चींटियों के शरीर की सारी नमी को बाहर खींचकर उन्हें मारता है। यह चींटी की अपनी नमी को ही सोखकर काम करता है, परंतु शुष्क वातावरण में इसका सबसे अच्छा उपयोग होता है। आप भी नहीं चाहेंगे कि घर में कोई भी (विशेष रूप से पालतू जानवर और बच्चे) इसे सूँघें। नमक का उपयोग करें। चींटियों पर इसका उपरोक्त जैसा ही, सुखाने का प्रभाव पड़ता है, खासकर, यदि वे इसे अपने घोंसले में ले जाती हैं। आप इसे दरवाजों के नीचे, खिड़कियों के पास, और अपनी दीवारों के किनारे-किनारे फैला सकते हैं। ऐडहेसिव साइड को ऊपर रखते हुए, ऐडहेसिव-टेप से अपने रसोईघर को लाइन करें। इसके लिए किसी विषैले या गन्दगी फैलाने वाला पाउडर की आवश्यकता नहीं होती है। जब चींटियां टेप पर चढ़ने की कोशिश करती हैं, तो वे टेप के ऐडहेसिव साइड पर चिपक सकती हैं और इस तरह उन्हें उनके ट्रैक्स में ही प्रभावी ढंग से रोका जा सकता है। यह सुनिश्चित करने के लिए, कि चींटियां टेप के नीचे से न निकल सकें, डबल-साइडेड टेप का उपयोग करें, या टेप के पिछले हिस्से को अपने फर्श, दीवारों और काउंटरों पर टेप करें, ताकि चींटियों के लिए नीचे से निकल पाने की कोई भी जगह न बची रहे। टैल्क, अपने विभिन्न रूपों में, चींटियों को रोकने वाला समझा जाता है, हालांकि इसके मेकेनिज़्म को बहुत कम समझा गया है। दर्जी के द्वारा प्रयोग में लाई जाने वाली चाक और बच्चे के पाउडर में आमतौर पर टैल्क होता है, इसलिए आप चींटियों के लिए बाधा उत्पन्न करने के लिए इनका भी उपयोग कर सकते हैं। भले ही आप किसी भी प्रकार के टैल्क का उपयोग करें, इस बात को ध्यान में रखें कि टैल्क को संभावित कैंसर-कारक (carcinogen) पदार्थ के रूप में जाना जाता है।   कई स्रोत, सामान्य चाक (chalk) के उपयोग की सलाह देते हैं जबकि, यह जिप्सम से बना होता है, टैल्क से नहीं। यह गलतफहमी इसके "ऐन्ट चाक ant chalk", जो एक कीटनाशक है और सामान्य चाक की तरह ही होता है, जैसा दिखने के भ्रम का परिणाम हो सकती है । 1990 के दशक में, इसे कुछ देशों में अवैध करार कर दिया गया था, परंतु आप अभी भी इसे चोरी-छुपे पा सकते हैं। कुछ बेबी-पाउडर-ब्रांड्स, मकई (corn) के स्टार्च से बने होते हैं, इसलिए वे चींटियों के खिलाफ प्रभावी ढंग से काम नहीं कर पाते हैं। इसलिए, बाधा बनाने से पहले अपने सामग्री की जांच कर लें। आप अपने घर को, सुगंध और चींटियों को पसंद न आने वाले अन्य पदार्थों का उपयोग करके भी बचा सकते हैं। सिरका, पेपरमिंट ऑयल, दालचीनी, काली मिर्च, केयन पैपर (cayenne pepper), साबुत लौंग, और बे-लीव्स (bay leaves) के कुछ कांबिनेशन पर विचार करें। डेटरेंट्स को आप कहाँ डालते हैं, इस बात के प्रति सावधान रहें: मिर्च और मसालेदार चीज़ों को, पालतू जानवरों और बच्चों से, उनके जिज्ञासु स्वभाव के कारण दूर रखें। मैपल सिरप (maple syrup) के साथ बोरिक एसिड पाउडर या बोरैक्स मिलाना सबसे आम चारा होता है; कुछ लोकप्रिय कमर्शियल एंट-प्वाइजन, इसी मिश्रण से धन कमाते हैं। बोरिक एसिड, चींटियों को बाहरी और भीतरी, दोनों ही रूप से प्रभावित करता है, बाहरी रूप से (पाउडर के रूप में; डायटमी-मिट्टी के रूप में) और आंतरिक रूप से (जब चींटियाँ इसे निगलती हैं)। चींटियां अपने साथ जहर (बोरैक्स या बोरिक  एसिड) को कॉलोनी में लाती हैं और इसे फैला देती हैं। यदि आपके द्वारा जहर की चुनी गई मात्रा और उसका समय, दोनों ही सही होंगे, तो आप एक बड़ी कॉलोनी को मिटा सकेंगे, परंतु ऐसा होने में, कई हफ्तों से लेकर कुछ महीनों तक का समय लग सकता है। यदि चारा बहुत जहरीला होगा, तो वह चींटियों को अपने घोंसले में पहुँचने से पहले ही मार डालेगा, और यदि बहुत कमजोर होगा, तो कॉलोनी को केवल अस्थायी रूप से कमजोर भर कर पाएगा। जहर की मात्रा में सावधानी से वृद्धि करें। इसके पीछे आइडिया यह है कि, चींटियों के मरने से पहले, जहर उनकी पूरी कॉलोनी में फैल जाए। बोरिक एसिड चींटियों को मारता है; पानी बोरिक एसिड को पतला करता है और चीनी चींटियों को आकर्षित करती है। निम्नलिखित रेसिपी का प्रयोग करें:   1 कप पानी में 2 कप चीनी और 2 बड़ा चम्मच बोरिक एसिड मिलाएं। 3 कप पानी में, 1 कप चीनी और 4 छोटा चम्मच बोरिक एसिड मिलाएं। मिश्रण को किसी, उलट कर रखे गए ढक्कन में या किसी छिछले बर्तन में रखें, ताकि चीटियाँ उस तक आसानी से पहुंच सकें। यदि आपके यहाँ पालतू जानवर या छोटे बच्चे हों, तो चारे को ऐसे कंटेनर में रखें जिसमें चींटियां तो प्रवेश कर सकें, परंतु बड़े जीव न घुस सकें। एक धातु के बने बर्तन के तल में जहर को ध्यान से हिलाएं। फिर बर्तन को एक तरफ क्रश कर दें, परंतु एक छोटा सा गैप छोड़ दें जो मात्र चींटियों के अंदर आने के लिए पर्याप्त रूप से पतला हो। यदि आपने चींटियों के रास्ते में कोई बाधा खड़ी कर रखी हो, तो उसे हटा दें; चींटियों को चारा डालने का विचार वास्तव में चींटियों को आकर्षित करना है ताकि वे खुद को ही पराजित कर सकें। नई चींटियों को चारे का लालच न दें, अन्यथा आप उनकी नई  कॉलोनीज़ को आकर्षित कर बैठेंगे। जब एक व्यस्त चींटी-वर्कर्स की पंक्ति बन जाए, तो चारे को पंक्ति के बगल में रखें। चींटियों का समूह चारे के चारो ओर घूमने लग जाएगा। अब उसे धीरे-धीरे, अपने रसोईघर से दूर करते जाएँ और वहाँ तक ले जाएँ जहां से चींटियां आपके घर में प्रवेश कर रही हों।  सावधानी बरतें ताकि आप चारे को सीधे चींटियों के ट्रेल के उपर ही न रख दें। यदि ऐसा हुआ तो वे भ्रमित हो जाएंगी और अपने घर की ओर नहीं जाएंगी, जिससे आपकी चारा डालने वाली रणनीति कम प्रभावी हो जाएगी। ये चींटियां आपके घर में इसीलिए आ रही हैं क्योंकि उनके लिए वहाँ कुछ है: कोई खाने की चीज़ या गर्म वातावरण। यदि आपका घर बहुत गंदा होगा, तो चींटियां कई गुना बढ़ जाएंगी, इसलिए प्रतिदिन सफाई करना सुनिश्चित करें। आप घर को जितना अधिक साफ रखेंगे, उन्हें खाना उतना ही कम मिलेगा, और वे जीवित रहने के लिए भोजन को उतना ही अधिक कहीं और खोजेंगी।  सभी सतहों को पोछें। एक हल्के ब्लीच या विनेगर सोल्यूशन को टेबल और काउंटर-टॉप पर स्प्रे करें। सुनिश्चित करें कि आप नियमित रूप से सफाई करते हैं: हर हफ्ते कुछ दिन स्वीप, मॉप और वैक्यूम किया करें। यदि आप गलती से कुछ छोड़ देते हैं, तो चींटियों के निशान से उनके स्रोत को वापस ढूंढने का प्रयास करें। एक झुंड को तुरंत खत्म करने के लिए यह आपको ललचा सकता है, परंतु समस्या के दीर्घकालिक हल के बारे में सोचने की कोशिश करें। यदि आप अपने काउंटर्स पर घूमती हुई कोई एक ही चींटी देखें, तो समझ लीजिए कि वह स्काउट है जो अपना कार्य कर रहा है। वह सुगंध और खाद्य स्रोतों के लिए आपकी रसोई को परख रहा है। यदि यह स्काउट एक खाने के स्रोत का पता लगा लेता है, भले ही वह काउंटर-टॉप पर एक छोटा सा चिपचिपा मीठा स्थान ही क्यों न हो; तो इस जानकारी को वह वापस जाकर अपने घोंसले तक पहुंचाएगा और आपके हाथों में संक्रमण होगा। भले ही आपने अपना खाना अपने अलमारी में रखा हो, फिर भी चींटियां सबसे छोटे छेद के माध्यम से भी अपना रास्ता खोज सकती हैं। यदि वे इसे सूंघ सकती हैं और वहाँ पहुंच सकती हैं, तो वे इसे घेर लेंगी। एयरटाइट कंटेनर्स में भोजन रखने से, अतिरिक्त बोनस के तौर पर, खाने की ताजगी भी बनी रहती है।   टपरवेयर या सीलबंद कंटेनर्स के किसी अन्य स्डैंडर्डाइज्ड ब्रांड को खरीदने पर विचार करें। यदि आप एक यूनिफ़ार्म सेट का उपयोग कर रहे हों, तो अपने कंटेनर्स (ढक्कन और बोतलों) को ट्रैक किए रखना आपके लिए आसान हो सकता है। री-सीलेबल कंटेनर्स को धोकर उन्हें फिर से भोजन को स्टोर करने के लिए उपयोग करें। यह एक री-सेलेबल दही का टब, या एक प्लास्टिक टेक-आउट बॉक्स, या यहां तक कि हल्के से इस्तेमाल किया गया ज़िप-लॉक बैग भी हो सकता है। इसका मतलब है कि चींटियों को आकर्षित कर सकने वाला कोई भी गंदा बर्तन, उनके पीने के लिए कोई भी रुका हुआ पानी, और नाली में कोई भी खाना नहीं होना चाहिए। यदि आप इस सिंक में अपने हाथ, भोजन और बर्तन साफ करते हैं, तो इतनी सफाई सुनिश्चित करें कि वहाँ एक सुरक्षित और स्वच्छ वातावरण बना रहे। पालतू-जानवरों के खाने के कटोरे को उससे थोड़ा बड़े कटोरे में रखें, फिर बड़े कटोरे में कुछ पानी डालें। यह आपके पालतू जानवर के भोजन के चारों ओर, पानी की एक खाई जैसा बना देता है, जिसे चींटियां आसानी से पार नहीं कर सकती हैं।
स्काउट्स को हाथ से मसलें: पानी का प्रयोग करें: घोंसला हटाएँ: रानी-चींटी को मारें: सभी प्रवेश स्थानों को सील कर दें: कॉक से दरारों को सील करें: संदिग्ध प्रवेश के रास्तों पर ऐन्टी-ऐन्ट (anti-ant) पदार्थों की लाइन बनाएं: टेप से एक बाधा बनाएं: टैल्कम पाउडर से बाधा बनाएं: नॉन-टॉक्सिक ऐन्ट-डेटरेंट्स (ant deterrents) का उपयोग करें: चारे के रूप में कोई ज़हर लें: चारे को सावधानी से मिलाएं: चारा डालें: चींटियों के दिखाई पड़ने की प्रतीक्षा करें: चारे को घोंसले के ज्यादा से ज्यादा करीब ले जाएं: खाना बाहर मत छोड़ें: याद रखें कि यह सब एक चींटी की बदौलत है: एयरटाइट कंटेनर्स में भोजन स्टोर करें: सिंक को साफ रखें:
https://www.wikihow.com/Stop-Ants-from-Coming-Into-Your-Home https://www.wikihow.com/Stop-Ants-from-Coming-Into-Your-Home https://www.wikihow.com/Stop-Ants-from-Coming-Into-Your-Home https://www.wikihow.com/Stop-Ants-from-Coming-Into-Your-Home
Killing Ants By Hand Keeping Ants Out Baiting Ants Removing Food Sources